મળતી માહિતી મુજબ વાલોડમાં રાત્રે 6 કલાકમાં જ પોણા પાંચ ઈંચ મહુવામાં સાડા બે ઈંચ તથા અન્ય ઉપરવાસમાં પણ રાત્રિએ ભારે વરસાદ પડતા નવસારી નજીકથી પસાર થતી પૂર્ણાની સપાટી વધવા લાગી હતી. 10 વાગે જ્યાં 10 ફૂટ સપાટી હતી ત્યાં 12 વાગે 15 ફૂટ અને 3 વાગે તો 21 ફૂટ ઉપર પહોંચી ગઈ હતી. 12 વાગ્યાથી સપાટી વધવા માંડી તથા હજુ વધવાના સંકેત મળતા તંત્રમા દોડધામ વધી હતી. નવસારી પાલિકા દ્વારા નીચાણવાળા વિસ્તારોમાં માઈકથી એનાઉન્સ કરી એલર્ટ કરાયા હતા.